Ioannes Franciscus Thomas de Thomon

Ioannes Franciscus (Francogallice Jean-François) Thomas de Thomon. Bernae 1 Aprilis anno 1760 natus et Petropoli 23 Augusti anno 1813 mortuus, fuit architectus Russicus neoclassicus et hydrochromatista originis Francogallicae. 

Vita et opera

Lutetiae educatus Romam visitavit et per Italiam vagabatur; cum Carolo duce Artesiae Vindobonam venit, ubi Nicolao duci Esterházy servabat; anno 1799 Petropolim advenit. Theathrum Petropolitanum reficiebat; opus notissimum est Bursa Petropolitana cum columnis rostralibus in insula Basilii, quam Iacobus Quarenghi aedificare coepit, sed Thomas de Thomon prorsus aliter construxit. Mausoleum Pauli I in Paulopoli construxit et theatrum Odessae primum. Russice nesciebat et iam in Academia Artium cum interprete dicebat.  Anno 1813 de tabulatione structoria theatri Petropolitani cecidit et mortuus est. Clara Thomas de Thomon uxor eius anno 1846 mortua est, liberis carebant.

Duos libros edidit:
 Recueil des façades des principaux monuments construits à St.-Pétersbourg (Collectio facierum monumentrirum principalium Petropoli constructorum), 1806, delineationum suarum collectio
 Traité de peinture, précédé de l’origine des arts (Tractatus de pictura, origine artibus praecedente), 1809

Pinacotheca

Notae

Nexus externi

Categoria:Architecti Russiae
Categoria:Incolae Petropolis
Categoria:Neoclassicismus